Document ID: 31996R2389

ΚΑΝΟΝΙΣΜΟΣ (ΕΚ) αριθ. 2389/96 ΤΗΣ ΕΠΙΤΡΟΠΗΣ της 16ης Δεκεμβρίου 1996 για τροποποίηση του κανονισμού (ΕΚ) αριθ. 1713/95 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας και των Βαλτικών Χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τον καθορισμό ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται από τις συμφωνίες απελευθέρωσης των συναλλαγών με την Εσθονία, τη Λετονία και τη Λιθουανία, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 5,
Εκτιμώντας:
ότι ο κανονισμός (ΕΚ) αριθ. 1713/95 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1929/96 (3), προβλέπει στο άρθρο 5 δεύτερο εδάφιο ότι η διάρκεια ισχύος των πιστοποιητικών δεν μπορεί να υπερβεί τις 31 Δεκεμβρίου του έτους εκδόσεώς τους 7
ότι η έγκριση των γεωργικών παραχωρήσεων που προβλέπονται από τις συμφωνίες για την απελευθέρωση των συναλλαγών και την καθιέρωση συνοδευτικών μέτρων από τον κανονισμό (ΕΚ) αριθ. 1929/96 εφαρμόζεται από την 1η Ιουλίου 1996 7 ότι οι ετήσιες ποσότητες που προβλέπονται από τον εν λόγω κανονισμό καθορίζονται για την περίοδο δώδεκα μηνών από 1ης Ιουλίου έως 30 Ιουνίου αντί εκείνης από 1ης Ιανουαρίου έως 31 Δεκεμβρίου 7 ότι πρέπει, συνεπώς, να αλλάξει η ημερομηνία λήξεως της διάρκειας των πιστοποιητικών από 31 Δεκεμβρίου στις 30 Ιουνίου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 δεύτερο εδάφιο του κανονισμού (ΕΚ) αριθ. 1713/95, αντικαθίσταται από το ακόλουθο κείμενο:
«Εντούτοις η διάρκεια ισχύος των πιστοποιητικών δεν μπορεί να υπερβεί τις 30 Ιουνίου που έπεται της ημερομηνίας εκδόσεώς τους.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εισαγωγής που εκδίδονται από 1ης Νοεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1996.

Labels: 3
17
18
15